Ymkje Elisabeth Haverkamp – PED1020 - Vår 2023.

Vår 2023 ble emneevaluering gjennomført ved bruk av CES. 30.56% av kursdeltagere svarte på spørreskjemaet.

Studentene var generelt fornøyd med tilgjengelighet av studieinformasjon om emnet + undervisningsmetodene. Mengde undervisning, som besto av seminarer og forelesninger, ble sett på som 'nok’(66.7%) eller for lite (33.3%). Egen forberedelse av studenter til seminar og forelesning var variert, og det er også stor variasjon i tilbakemeldingene om vanskeliggraden. En del studenter nevner for eksempel at de ikke møter opp til forelesning fordi nivået er for lavt, mens andre studenter sliter med det motsatte.
Læringsutbytte fra undervisning og oligatoriske oppgaver ble set på som nøytralt til positivt og studentene var fornøyde med det faglige samarbeid med både undervisere og medstudenter.
På en skala fra 1 til 5 var studentene positivt til tilbakemelding de fikk på obligatoriske oppgaver (3.42), pensum (3.79), og eksamensform (4.63).

På grunn av mangel på seminarundervisere ved IPED ble det ansatt en ekstern underviser og ble en seminargruppe endret til en Engelskspråklig gruppe. Det var ikke nok studenter som ønsket undervisning på engelsk så de tre norske grupper nådde kapasitet tidlig og en del studenter som var sent med å melde seg inn ble misfornøyd med seminargruppe de ble plassert i. For å støtte studentene underveis ble seminaroppgavene også lagt ut på Norsk. Neste år er det ønskelig at alle seminargruppene undervises på Norsk.

Det blir en del endringer i PED1020 neste år - alle forelesninger og seminarer om kvalitative metoder flyttes til PED1010 og dermed blir det mer fokus på og tid til undervisning om kvantitative metoder i PED1020. Dette vil forhåpentligvis lette litt på trykket noen studenter opplever. Samtidig gir dette muligheter til å også se med en kritisk blikk til type oppgaver som har blitt brukt i PED1020. Emnet ble vurdert heldt midt på treet når det gjelder inspirasjon til videreutvikling, og utifra en del skriftlige tilbakemeldinger er det et tydelig ønske fra studentene å få flere eksempler relevant til praksis og fagfelt, og en større variasjon i type oppgaver. Emneansvarlig og to framtidige undervisere jobber nå med innhold i forelesninger og skal revidere oppgavene som brukes i seminaret.

Neste år vil CES evalueringen gjennomføres i siste seminar for å få et høyere svarprosent og dermed bedre oversikt over hvordan studentene i PED1020 opplever emnet.